Arbejdsmiljøet for de danske ambulancefolk er så ringe, at mange reddere er i akut fare for at brænde ud, advarer psykolog. Falck opfordrer redderne til at råbe op, mens fagforeningen 3F afviser resultaterne.

Martin Flink, f. 1978, er journalist på Finans. Martin blev journalist i 2005, men var året inden med til at etablere Allers erhvervssatsning Idag/Industriens Dagblad. I 2006 skiftede han til en stilling som pressekoordinator i Dansk Industri, hvilket i 2009 blev til en lignende stilling hos Copenhagen Capacity, inden han 2011 begyndte på Jyllands-Postens erhvervsredaktion. Her har han stort set siden tiltrædelsen beskæftiget sig med arbejdsmarkeds-, erhvervs- og økonomisk politik.

Arbejdsmiljøet for ambulanceredderne i Falck er så dårligt og stressfyldt, at der er brug for en akut redningsaktion, da en stor del af de ansatte er i fare for at brænde ud.

Det er konklusionen i en undersøgelse, som psykologen Pernille Blidsøe har udarbejdet på baggrund af svar fra 333 reddere fra hele landet. Ifølge svarene befinder 60 pct. sig i »stressrelateret udmattelsestilstand« som følge af et stadigt stigende arbejdspres og til tider voldsomme oplevelser, som arbejdsgiveren ikke sikrer bliver bearbejdet ordentligt gennem en regelmæssig såkaldt ””psykologisk debriefing”. ..